open-index/open-wikipedia-markdown huggingface dataset:
Gnathothlibus

* se systematisk inndeling

***Gnathothlibus*** er en slekt av sommerfugler som hører til familien svermere (Sphingidae).

## Utseende
Middelsstore (vingespenn gjerne 60-80 millimeter), nokså slanke svermere med utpreget strømlinjeformet kropp. Forvingene er brunlige, bakvingene gjerne mer eller mindre gule.

## Levevis
Larvene kan leve på en rekke ulike planter.

## Utbredelse
Slekten er utbredt i Australia og på øyene i Stillehavet, mot vest til Java.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *Gnathothlibus* Wallengren, 1858
***************** *[[Gnathothlibus australiensis]]* Lachlan, 2004
***************** *[[Gnathothlibus brendelli]]* Hayes, 1983
***************** *[[Gnathothlibus collardi]]* Haxaire, 2002
***************** *[[Gnathothlibus dabrera]]* Eitschberger, 1999
***************** *[[Gnathothlibus eras]]* (Boisduval, 1832) - ofte regnet som en underart av *G. erotus*
***************** *[[Gnathothlibus erotus]]* (Cramer, 1777)
***************** *[[Gnathothlibus fijiensis]]* Lachlan, 2009
***************** *[[Gnathothlibus meeki]]* Rothschild & Jordan, 1907
***************** *[[Gnathothlibus saccoi]]* Lachlan & Moulds, 2001
***************** *[[Gnathothlibus samoaensis]]* Lachlan, 2009
***************** *[[Gnathothlibus vanuatuensis]]* Lachlan & Moulds, 2003


Gnathothlibus brendelli MHNT CUT 2010 0 64 palu sulawesi male.jpg|*[[Gnathothlibus brendelli]]* 
Gnathothlibus eras MHNT CUT 2010 0 139 Sulawesi.jpg|*[[Gnathothlibus eras]]*  
Gnathothlibus heliodes MHNT CUT 2010 0 64 Gavaina New Guinea male.jpg|*[[Gnathothlibus heliodes]]*  
Gnathothlibus meeki MHNT CUT 2010 0 64 Mt Kaindi New Guinea male.jpg|*[[Gnathothlibus meeki]]*  


## Kilder
* Markku Savela's Lepidoptera and some other life forms: Sjekkliste over artene. Hentet 2.10. 2012.
* The Hawkmoths (Sphingidae, Macroglossinae) of Papua Indonesia - *Gnathothlibus erotus* http://www.papua-insects.nl/insect%20orders/Lepidoptera/Sphingidae/Gnathothlibus/Gnathothlibus%20erotus.htm

## Eksterne lenker
*
Carl Gustav Carus

**Carl Gustav Carus** (født 3. januar 1789 i Leipizig, død 28. juli 1869) var en tysk lege og maler i romantikken i Tyskland.

Carl Gustav Carus var sønn av Gottlob Ehrenfried Carus og hans kone Christiana Elisabeth. Han studerte medisin og naturvitenskap ved universitetet i Leipzig. I 1813 ble han direktør for militærsykehuset i Pfaffendorf og i 1814 ble han professor i medisin ved universitetet i Dresden Han spesialfelt var gynekologi og obstetrikk og han ledet en nyopprettet fødeavdeling. Han ble utnevnt til kongelig saksisk lege i 1827.

Carus var en del av tidens den romantiske bevegelsen i Tyskland. Han venner inkluderte blant annet Johann Wolfgang von Goethe, Caspar David Friedrich og Alexander von Humboldt.

Som maler påvirket han blant annet J.C. Dahl. Han skrev også verker knyttet til malerkunst, hvor det viktigste regnes å være *Neun Briefe über Landschaftsmalerei* fra 1831 som stilte opp et program for romantikken.

## Publikasjoner

;Zoologi, Entomologi, Anatomi, Evolusjon

* *Lehrbuch der Zootomie* (1818, 1834)
* *Erläuterungstafeln zur vergleichenden Anatomie* (1826–1855)
* *Von den äussern Lebensbedingungen der weiss- und kaltblütigen Thiere* (1824)
* *Über den Blutkreislauf der Insekten * (1827)
* *Grundzüge der vergleichenden Anatomie und Physiologie* (1828)
* *Lehrbuch der Physiologie für Naturforscher und Aerzte* (1838) – også medisinsk
* *Zwölf Briefe über das Erdleben* (1841)
* *Natur und Idee oder das Werdende und sein Gesetz* (1861)

;Medisin

* *Lehrbuch der Gynäkologie* (1820, 1838)
* *Grundzüge einer neuen und wissenschaftlich begründeten Cranioscopie (Schädellehre)* (1841)
* *System der Physiologie* (1847–1849)
* *Erfahrungsresultate aus ärztlichen Studien und ärztlichem Wirken während eines halben Jahrhunderts* (1859)
* *Neuer Atlas der Cranioskopie* (1864)
 
;Psykologi, Metafysikk, Rase, Fysiognomy
* *Vorlesungen über Psychologie* (1831)
* *Psyche. Zur Entwicklungsgeschichte der Seele* (1846, 1851)
* *Ueber Grund und Bedeutung der verschiedenen Formen der Hand in veschiedenen Personen* (About the reason and significance of the various forms of hand in different persons) (1846)
* *Physis. Zur Geschichte des leiblichen Lebens* (1851)
* *Denkschrift zum hundertjährigen Geburtsfeste Goethe’s. Ueber ungleiche Befähigung der verschiedenen Menschheitstämme für höhere geistige Entwickelung* (1849)
* *Ueber Lebensmagnetismus und über die magischen Wirkungen überhaupt* (1857)
* *Über die typisch gewordenen Abbildungen menschlicher Kopfformen* (1863)
* *Goethe, dessen Bedeutung für unsere und die kommende Zeit* (1863)
* *Lebenserinnerungen und Denkwürdigkeiten* – 4 volumes (1865–1866)
* *Vergleichende Psychologie oder Geschichte der Seele in der Reihenfolge der Thierwelt* (1866)

;Kunst

* *Briefe über Landschaftsmalerei. Zuvor ein Brief von Goethe als Einleitung* (1819–1831)
* *Die Lebenskunst nach den Inschriften des Tempels zu Delphi* (1863)
* *Betrachtungen und Gedanken vor auserwählten Bildern der Dresdener Galerie* (1867)

## Referanser
Fon

En **fon** er en lydrealisering av en allofon. Det er de lydene en kan høre og som tilhører en bestemt type lyd. Flere lignende foner kan høre til den samme allofonen. Den norske skarre-r-en blir for eksempel regnet som én allofon ([]), men finnes som minst tre ulike foner: stemt velar frikativ [], velar approksimant [] og ustemt uvular frikativ [].

Når en fon, eller en gruppe foner, utgjør en meningsgivende forskjell i et språk, kalles det et fonem.

Alle ytringer er bygd opp av et begrensa antall lydtyper på samme måter som en tekst er bygd opp av et begrensa antall bokstaver. Ved å kombinere alfabetets 29 bokstaver på ulike måter kan en produsere en uendelighet av skrevne ord.

## Opprinnelse
Ordet kommer fra gresk φωνή, som betyr lyd eller stemme.

## Eksempler
Ordet «veve» inneholder fire skrevne bokstaver, men det er bare 2 av de 29 bokstavtypene vi finner i alfabetet, som er representert, nemlig  og .  Hver av disse er imidlertid brukt to ganger. Selv om ordet inneholder tre ulike foner ([], [], og []), er to av dem her allofoner ([] og []).

Dersom en uttaler ordet «rir», hører en at ordet inneholder tre språklyder, men den ene av disse gjentas.  Den første og den siste lyden er altså representanter for den samme type språklyd.  De lydene en kan høre, og som tilhører en bestemt type lyd, kalles foner. 

## Litteratur
*Olaf Husby (1988): Uttaleundervisning.  Norsk som andrespråk. Et kompendium.  Trondheim: Informasjonssenter for språkundervisning.
Hjørvard Torsvik

**Hjørvard Torsvik** (født 21. oktober 1887 i Kristiansand, død 13. mars 1970 i Oslo) var en norsk økonom, politiker og redaktør.

Torsvik var utdannet Cand.oecon., men jobbet i mediebransjen. Han var innom flere aviser og tidsskrifter, blant annet som redaksjonssekretær i Fædrelandsvennen, og som redaktør for Haugesunds avis. Mest kjent er han som redaktør for avisen Nidaros i perioden 1917-1930. I 1930 flyttet han til Oslo, og ble der redaktør for Norsk arbeidsgiverforenings organ.

Torsvik var formann i Trondhjems Venstrelag (nå Trondheim Venstre) i perioden 1922-1927.

## Referanser
Eldøya

**Eldøya** (tidligere også skrevet Elløe og Eløen) er den ene av de to øyene rett vest for tettstedet Larkollen i Moss kommune i Østfold. Sammen med øya Kollen danner Eldøya et beskyttet farvann innenfor, og dette gjorde i tidlig seilskutetid Larkollen til en mye søkt uthavn. Fra denne såkalte «Larkollhavna» var det gode seilingsmuligheter både til og fra nord, sør, sørvest og nordvest. Ikke minst militært sett var dette verdifullt i en tid da fartøyene ikke hadde så store muligheter for seilas i motvind som de senere skarpseilerne fikk.

Idag er det bare feriehus igjen på Eldøya, men frem til midten av 1800-tallet, da uthavnen etter hvert mistet sin betydning, var det mange fastboende der ute. Næringsveier var fiske og virksomhet knyttet til de tallrike skipsbesøk.

I *Bygdebok for Rygge*, bind 1, (s. 553-556) kan vi således lese om Eldøya: «en Øe liggendis udi salte Søen», har fra gammel tid tilhørt Værne Kloster, som brukte den til sommerhavn for kreaturer. Som bruksnr. 15 står det for året 1643 oppført en skyld på 1 tønne torsk. I 1711 fantes det 2 hus her, og oppsitterne Peder Hansen og Jørgen Svendsen hadde 2-3 kuer, livnærte seg av fiskeri og øltapperi til sjøfolk, og ble av den grunn saksøkt av gjestgiveren på Larkollen. I 1801 bodde det seks familier på Eldøya, i 1875 var det kun én igjen. I 1905 ble Eldøya utskilt fra Værne Kloster med Valentin August Sibbern (1843-1918) som eier.

Da den faste bosetningen opphørte, ble flere av bygningene plukket fra hverandre og flyttet inn til fastlandet. Flere av husene i Larkollen i dag er således gamle Eldøy-bygninger.

Eldøya har helt spesielle naturkvaliteter, med særegen flora og fauna. Berggrunnen, som først og fremst stikker seg frem på den sørøstlige og sørvestre del av øya, består av rød sandstein-konglomerat av opprinnelig vulkansk herkomst. Ikke minst mellom det høyeste punktet 22 moh. i sørvest og sjøen nedenfor er det dannet ganske eksotiske klipper av dette geologiske materialet

Her, høyest på øya, finner man to spesielt interessante punkter: En gravrøys – riktignok utkastet - fra bronsealderen, og like ved en varde. Denne varden kan indirekte ha gitt Eldøya dens navn, fordi man antar den har tjent som fyrvarde for skipsfarten fra gammel tid. Blusset fra varden ville i mørket vise trygg vei mot Larkollhavna for skip som stevnet inn fra sør.

Hele øya ligger innenfor Eldøya-Sletter landskapsvernområde, som ble opprettet i 1997 for å bevare natur- og kulturlandskapet i området, med spesielt interessant kvartærgeologi og botanikk. Det er i utgangspunktet fri ferdsel på øya, unntatt området ved hyttebebyggelsen langs stranden i øst. Den nordvestre delen av øya er i tillegg vernet som Eldøya naturreservat, og i sjøfuglenes hekketid er det absolutt ferdselsforbud i dette reservatområdet. Derimot er det ingen begrensninger på Sandtangen helt nordøst på øya. Den er et lite badeparadis, med grei adkomst for mindre båter.

## Referanser
Neogurelca

* se systematisk inndeling

***Neogurelca*** er en slekt av sommerfugler som hører til familien svermere (Sphingidae).

## Utseende
Små til middelsstore (vingespenn 35-50 millimeter), svært tettbygde svermere. Kroppen er kort og trinn, vingene forholdsvis små. Kroppen og forvingen er brune, bakvingen gul. Forvingens bakhjørne (*tornus*) er markert tilbaketrukket.

## Levevis
De voksne svermerne er mest aktive i skumringen. Larvene lever på planter i maurefamilien (Rubiaceae).

## Utbredelse
Slekten har et uvanlig utbredelsesmønster i og med at fire arter er utbredt i tempererte deler av Asia, de to siste i Mexico.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *Neogurelca* Hogenes & Treadaway, 1993
***************** *[[Neogurelca himachala]]* (Butler, 1876)
***************** *[[Neogurelca hyas]]* (Walker, 1856)
***************** *[[Neogurelca masuriensis]]* (Butler, 1875)
***************** *[[Neogurelca montana]]* (Rothschild & Jordan, 1915)
***************** *[[Neogurelca mulleri]]* (Clark, 1923)
***************** *[[Neogurelca sonorensis]]* (Clark, 1919)

## Kilder
* Markku Savela's Lepidoptera and some other life forms: Sjekkliste over artene. Hentet 22.10. 2012.
* Sphingidae of the Eastern Palaearctic - *Neogurelca hyas* http://tpittaway.tripod.com/china/n_hya.htm
* Sphingidae of the Eastern Palaearctic - *Neogurelca masuriensis* http://tpittaway.tripod.com/china/n_mas.htm
* Sphingidae of the Eastern Palaearctic - *Neogurelca montana* http://tpittaway.tripod.com/china/n_mon.htm
* Sphingidae of the Eastern Palaearctic - *Neogurelca himachala sangaica* http://tpittaway.tripod.com/china/n_san.htm

## Eksterne lenker
*
Radikal Guru (musikkprodusent)

**Mateusz Miller**, også kjent som **Radikal Guru**, er en dub- og dubstep-musikkprodusent og DJ fra Polen. Hans unike stil er en kombinasjon av dubstep, roots-reggae og UK dub. Han ble populær i 2008 etter å ha gitt ut en rekke singler og remixer på det britiske plateselskapet Dubbed Out Records.

Han begynte å utvikle produksjonsferdighetene sine da han fortsatt var ung. Han eksperimenterte mye med trip hop, jungle og «asian underground». 

I 2005 flyttet han til Cork i Irland hvor han gjorde ferdig sin første demo, *The East-West Connection*. Han fikk mer oppmerksomhet da han begynte å spille DJ-mixer på klubben World Bass Culture i Irland og andre arrangementer. I løpet av den tiden utviklet han produksjonsteknikkene sine og ble inspirert av soundsystem-kulturen, og han begynte å eksperimentere med dub- og dubstep-musikk.

Han fikk internatjonal oppmerksomhet etter at han skrev kontrakt med Dubbed Out Records, og fikk flere bestselgere på topplistene. Musikken hans blir spilt av mange DJ-er i mange klubber og på radiostasjoner i Europa og USA. Han ble også spilt på blant andre BBCs Asian Network, Sub FM, Risne FM.

I de siste årene har Radikal Guru vært på turne i europeiske land og i Sør-Afrika, samt på store festivaler og nattklubber. I 2009 skrev han seg på det polske plateselskapet Moonshine Recordings. Han ga ut noen singler og albumet *The Rootsteppa*.

## Diskografi
### Album and singler
* East West Connection (2005)
* Strong Dub / New Decade (2008)
* Conspiracy / Subba Dub (2008)
* Kingston Town / Rudeboy Skank (2009)
* Ahmed / Dub Down Babylon (2009)
* Kali / This Applies feat. Clan Finn / Champion Sound (2010)
* Rootsteppa Sampler (2011)
* The Rootsteppa Album (2011)

## Kilder
* http://www.radikalguru.com/
Whakatane

**Whakatane** er en by som ligger på østkysten av nordøya på New Zealand. Byen ligger 100 km sørvest for Tauranga og 85 km øst for Rotorua i regionen som heter Bay of Plenty.
Det er  innbyggere totalt og distriktet er totalt  km². 

### Historie
Whakatane har navnet sitt fra mataatuakanoene fra Hawaiki. Ifølge legender sies det at maoriene kom med kanoene sine i år 1200. Mennene forlot kanoen og kvinnene og kanoen begynte å drive bort ut på sjøen. Selv om kvinnene ikke hadde lov til å padle, bestemte datteren av lederen seg for å padle mot land. Datteren, som het Wairaka, hadde mot nok til å ta ledelsen over kanoen og de andre kvinnene gjorde som henne. De padlet mot land og reddet trolig livet. En bronsestatue av Wairaka står oppreist på en stein ved elveutløpet i Whakatane. Elven, Whatakane River, går gjennom byen og ut mot havet.

### Geografi
Whakatane har et variert terreng. Fra hav og strender, en travel by, til jungel og skog. Det er et rikt båt- og fiskeliv og et yrende liv ved kai. I byen er det et typisk westernutseende på fasadene. Det er gode muligheter for shopping og cafeliv. Det er i byen de fleste av innbyggerne bor, utenom de som driver med landbruk.

I jungelen er det et yrende dyreliv. Det er gode turmuligheter og mange bruker jungelen til utflukter. Whatakane, og New Zealand, har et unikt og innholdsrikt dyreliv med dyr og fugler man bare finner på denne øya.

Whakatane har en sterk turiststrøm, og en av de største turistseverdighetene, er øya White Island. Øya kan ses fra byen og er en aktiv vulkan bare 50 km fra Whakatane. Det går daglig båter fra kaia i Whakatane til White Island som inkluderer guide. Øya er også kjent for sitt store fuglemangfold.

7 km over åsen, ligger stranden Ohope Beach. Her er det muligheter for å bade og surfe.

### Økonomi
Hovednæringen i byen er landbruk, forretningsvirksomhet, engrossalg, helsetjeneste og offentlig virksomhet.

### Demografi
Det er 57,9 % menn og 59,3 % kvinner (europeere) og 41,6 % menn og 42,2 % kvinner (maorier) av innbyggerne i Whakatane. Resten er andre etniske grupper, som asiater og afrikanere.

### Språk
Utenom engelsk som språk, er maorisk det mest brukte språket. Det blir brukt av 17,4 % av innbyggerne. 78,2 % av innbyggerne i Whatakane snakker mer enn ett språk.

## Referanser


## Litteratur
* 

## Eksterne lenker
* 
* Statistikk over Whatakanes demografi
* Oversikt over Whatakanes økonomi
* Lengdegrad og breddegrad for Whatakane
Aleuron

* se systematisk inndeling

***Aleuron*** er en slekt av svermere.

## Utseende
Middelsstore (vingespenn 48-85 millimeter), kraftige, brunlige svermere. Forvingen er gjerne litt flikete, bakvingen brun som forvingen, men uten tegninger.
Larven har et langt horn på bakerste bakkroppsledd når den klekkes, men dette er gjerne redusert til en liten vorte hos utvokste larver.

## Levevis
Larvene lever på planter i familien Dilleniaceae.

## Utbredelse
Slekten er utbredt i Mellom- og det nordlige Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Underordenen Ditrysia
*** Gruppen storsommerfugler, Macrolepidoptera
**** Overfamilien Bombycoidea
***** Familien svermere, Sphingidae
****** Underfamilien Macroglossinae
******* Slektsgruppen Dilophonotini
******** Slekten *Aleuron* Boisduval, 1870
********* *[[Aleuron carinata]]* (Walker 1856)
********* *[[Aleuron chloroptera]]* (Perty 1833)
********* *[[Aleuron cymographum]]* Rothschild & Jordan 1903
********* *[[Aleuron iphis]]* (Walker 1856)
********* *[[Aleuron neglectum]]* Rothschild & Jordan 1903
********* *[[Aleuron prominens]]* (Walker 1856)
********* *[[Aleuron ypanemae]]* (Boisduval 1875)

Aleuron carinata MHNT CUT 2010 0 144 Guyane female.jpg|*[[Aleuron carinata]]*
Aleuron chloroptera MHNT CUT 2010 0 152 Puerto Maldonado, Madre de Dios, Peru, male.jpg|*[[Aleuron chloroptera]]*
Aleuron iphis Allianca Rio Madeira Rondônia Brazil male.jpg|*[[Aleuron iphis]]*
Aleuron neglectum MHNT CUT 2010 0 144 French Guiana male.jpg|''Aleuron neglectum


## Kilder
* Markku Savela's Lepidoptera and some other life forms: Sjekkliste over artene. Hentet 2.10. 2012.

## Eksterne lenker
* 
* Oehlke, B. (2011) Tribus Dilophonotini. Med bilder av de fleste av artene og biologisk informasjon http://www.silkmoths.bizland.com/trdilophonotini.htm
Troyes AC

**Espérance Sportive Troyes Aube Champagne**, også kjent som **ES Troyes AC** eller **ESTAC**, er en fransk fotballklubb fra byen Troyes i Grand Est, som ligger i den nordøstlige delen av Frankrike. Klubben ble grunnlagt i 1986 som *Association Troyes Aube Champagne* (ATAC) og lagets draktfarger er helblå, mens bortedraktene er hvite med blå detaljer. Laget spiller sine hjemmekamper på Stade de l'Aube.

Byens første fotballklubb ble grunnlagt som *Troy Union Sportive Adrienne* i 1900, og i 1931 ble den fusjonert med *AS Savinienne* og skiftet navn til *AS Troyes-Savinienne* (ASTS).

Som følge av en navnekonflikt med dagligvarekjeden ATAC, skiftet klubben navn til *Espérance Sportive Troyes Aube Champagne* (ESTAC) i 2000. I september 2020 ble klubben del av *City Football Group*, som eier en rekke fotballklubber i forskjellige verdensdeler, deriblant , , ,  og .

ESTAC har ikke vunnet hverken det franske seriemesterskapet eller det franske cupmesterskapet, men har til gjengjeld vunnet UEFA Intertoto Cup i 2001, som også er klubbens eneste større trofé. De deltok også under UEFA-cupen 2001/02, hvor de røk ut i andre runde mot den engelske klubben Leeds United AFC.

## Spillerstall
Oppdatert 23. oktober 2024.

### Utlånte spillere

## Kjente spillere med tilknytting til klubben
*  Marcel Artelesa
*  Fabio Celestini
*  Bafétimbi Gomis
*  Patrice Loko
*  Blaise Matuidi
*  Ilija Petković
*  Jérôme Rothen
*  Rincón
*  Rafik Saïfi
*  Karim Ziani
*  Djibril Sidibé

## Referanser


## Eksterne lenker
*
Watcharaphon Vongsa

**Watcharaphon Vongsa** (født 15. oktober 1990) er en thailandsk handikappet bocciaspiller, som konkurrerer i klassen BC2, som er en av klassene for utøvere med cerebral parese. 

## Karriere
Vongsa fikk gull i klassen BC2 ved Asian Para Games 2010, der han slo Jeong So-Yeong 6-2 i finalen. Samme år deltok han ved VM i boccia 2010, der Thailand fikk sølv i lagkonkurransen i klassen BC1-2. Individuelt kom han på 5.-plass i klassen BC2. Året etter kom han på 14.-plass ved Verdenscupen i boccia 2011. Her kom Thailand på 4.-plass i lagkonkurransen. 

Ved Paralympiske sommerleker 2012 i London vant han én gullmedalje; i lagkonkurransen fikk han gull i klassen BC1-2, sammen Witsanu Huadpradit, Mongkol Jitsa-Ngiem og Pattaya Tadtong. Han deltok også individuelt, i klassen BC2. Der ble han slått ut i åttendedelsfinalen, der han tapte 2-7 for Jeong-Min Sohn. 

## Referanser


## Eksterne lenker
* Profil hos IPC 
* London 2012 - Pattaya Tadtong
* London 2012 - Athletics - Boccia (resultater PL 2012)
Håen kraftverk

**Håen Kraftverk** er et vannkraftverk i Gaulavassdraget i Melhus kommune i Trøndelag. 

Det eies og drives av TrønderEnergi. I 1999 ble kraftverket fullstendig fornyet.
 
Kraftverket utnytter et fall på rundt 215 meter i elva Sokna mellom innsjøen Håen og Sokna kraftverks magasin. 

Installert effekt er 30 MW fra en francisturbin. Årsproduksjon er 150 GWh.

## Referanser


## Kilder
* 
* NVE vannkraftdatabase
* TrønderEnergi om Håen kraftverk
Útila

**Útila** (Isla de Útila) er den tredje minste øya av Honduras' Bay Islands, etter øyene Roatán og Guanaja som er ligger på den sydlige enden av Mesoamerican Reef som er sagt å være verdens nest lengste rev etter Great Barrier Reef nær Australia.
Østre side av Útila er avkortet av en tynn ferniss av vulkanske steiner. Her ligger også Pumpkin Hill med sine 74 meter som er øyas høyeste punkt.
Øya har vært kjent siden Cristopher Columbus's fjerde reise, og har gjennom årene hatt økende turisme, spesielt fra dykkere som kommer for å gå på en av Útila's mange dykkeskoler.
Brettevilles gate (Oslo)

**Brettevilles gate** (5-33, 18-24) er en vei på Sandaker i bydel Sagene i Oslo. Den går fra Grefsenveien like ved Nordpolen og til Kyrre Grepps gate.

Gaten fikk navn i 1879 etter tidligere statsråd og ordfører Christian Zetlitz Bretteville.

Vestre del går langs det store Folkvang-kvartalet (på sørsiden), og østre del med nr. 18-24 går gjennom Nordre Åsen.

## Kilder
* Oslo byleksikon

## Eksterne lenker
*
Sama kraftstasjon

**Sama kraftstasjon** er et vannkraftverk i Gaulavassdraget i Melhus kommune i Trøndelag. Det eies og drives av TrønderEnergi.
 
Kraftverket utnytter et fall på rundt 50 meter i elva Sama mellom Samsjøen og Håen i Lundesoknavassdraget, et delvassdrag av Gaulavassdraget. 

Installert effekt er 7,9 MW. Årsproduksjon er 23 GWh.

## Referanser


## Kilder
* 
* NVE vannkraftdatabase
* TrønderEnergi om Sama kraftstasjon
Gran Premio Bruno Beghelli

**Gran Premio Bruno Beghelli** er et italiensk endagsritt i landeveissykling som arrangeres hvert år i oktober. Rittet har blitt arrangert siden 1996. Rittet er av UCI klassifisert med 1.1 og er en del av UCI Europe Tour. 

## Vinnere

## Eksterne lenker
*
Sokna kraftverk

**Sokna Kraftverk** er et vannkraftverk i Gaulavassdraget i Melhus kommune i Trøndelag som eies og drives av TrønderEnergi. 

Det ble tatt i bruk 1964 gjennom teknisk og økonomisk samarbeid mellom Sør-Trøndelag Elektrisitetsverk og NSB, som henter kjørestrøm til Dovrebanen fra kraftverket.
 
Kraftverket utnytter et fall på rundt 181 meter i elva Sokna. 

Installert effekt er 30 MW. Årsproduksjon er 155 GWh.

## Referanser


## Kilder
* 
* NVE vannkraftdatabase
* TrønderEnergi om Sokna kraftverk
Rubintopas

**Rubintopas** (*Chrysolampis mosquitus*) er en liten monotypisk kolibri i slekten *Chrysolampis*, som tilhører gruppen Polytminae.

## Beskrivelse
Rubintopas blir cirka  lang og veier omkring . Arten viser stor variasjon i farger på fjærdrakten. Det sorte nebbet er halvlangt og rett, øynene er mørkebrune og føttene er gråsorte. I dårlige lysforhold vises fargene i fjærdrakten som kjedelige farger som brun og sort. Men i de rette lysforholdene kan det briljante fargespillet av fjærdrakten bli sett.

Den voksne hannen har en mørk grønn/brun øvre fjærdrakt med en rubinrød krone og nakke. Halsen og brystet har en gyllen smaragdgrønn farge. Hannens nedre fjærdrakt er brun, mens vingene er mørk grå. Halen er kastanje-farget og har en svart tipp.

Hunnen har hovedsakelig en bronse-grønn øvre fjærdrakt og er blek grå under. Hun har en mørk hakestripe. Halen er kastanjefarget med hvite tips.

## Utbredelse
Rubintopasen hekker fra det sørlige Panama og sørover gjennom de i søramerikanske landene Venezuela, Colombia og Guyanas til nord-, øst- og det sentrale Brasil og Nord-Bolivia. 

Arten trives i savannelignende vegetasjon (blant annet på caatingaen) og finnes ellers i åpent landskap, hager og på dyrket mark, opp til , men den mest tallrik under .

## Atferd
Rubintopas drikker nektar fra et bredt utvalg av fargerike, duftende små blomster i trær, busker, og kaktuser. De søker blomster med høyest mulig sukkerinnhold og er spesielt glade i blomstene på treet *[[Albizia saman]]* og trær i slekten *[[Ixora]]*. De drikker også sukkervann fra lokale fuglebrett og fanger både edderkopper og insekter. En hekkende hunn kan ta opptil  insekter i døgnet. Insektene er viktige kilder til protein og er et spesielt viktig tilskudd i hekketiden.

Hunnen bygger reir og forsvarer reirplassen aggressivt mot andre fugler, også hannen, og store insekter, som humler og møll.

Sangen hos denne arten oppleves som et høyt, skrikende «tsii tsii tsii».

## Referanser




## Eksterne lenker
* 
* Ruby-topaz Hummingbirds. BeautryofBirds.com
Svartelva kraftverk

**Svartelva Kraftverk** er et vannkraftverk i Indre Fosen kommune i Trøndelag.

Det eies og drives av TrønderEnergi. Første aggregat ble tatt i bruk desember 1959, det andre fire uker senere den 10. januar.
 
Kraftverket utnytter et fall på rundt 110 meter mellom Storvatnet i Rissa/Leksvik og Skauga. 

Installert effekt er 14 MW. Årsproduksjon er 50 GWh.

## Referanser


## Kilder
* 
* NVE vannkraftdatabase
* TrønderEnergi om Svartelva kraftverk
Fleskeball

**Fleskeball** er en norsk tradisjonsrett ved kysten som består av to komponenter; hvit matfisk og ribbeside. Fisken som brukes i denne retten er som regel hyse, lyr eller sei, ev. gjerne en kombinasjon av de to førstenevnte. Hyse og lyr er de to mest brukte fiskesortene, dette pga. av at annen fisk vil trenge tilsetninger for binde seg sammen etter oppmaling, noe som ikke er nødvendig ved bruk av hyse og lyr da fisken binder seg godt sammen igjen og kan brukes i puddinger og fiskeballer.

Når selve fiskeballmassen er laget, skjæres et kvadratisk fleskestykke ut som blir pakket inn i fiskemassen. Fra gammelt av skulle en slik fleskeball veie mellom 150&ndash;200&nbsp;gram, noe som var en anstendig porsjon når man hadde gjester. Det kvadratiske fleskestykket er tegnet på gode husmorferdigheter. 

Fleskeball var en kjent middagsrett ved kysten da fisk preget mye av kostholdet, og grisekjøtt var relativt billig. Men siden det var lite av kjøtt ble dette variasjonskost mot ren fisk.
Rødt korn

:*For filmen, se [[Rødt korn (film)]]
***Rødt korn*** ([[kinesisk]]: 红高粱家族, [[pinyin]]: *Hóng gāoliang jiāzú*, direkte oversatt er tittelen: «Rød durra-klanen») er en roman fra [[1986]] av den [[Folkerepublikken Kina|kinesiske]] nobelprisvinneren [[Mo Yan]]. Den ble først publisert som en femdelt serie i diverse magasiner, før den ble utgitt på bok i 1987. 

Romanens fem deler skildrer begivenheter i fylket [[Gaomi]] i provinsen [[Shandong]] fra 1923 til 1976, gjennom en rekke urolige tiår, med bandittkulturen som blomstret i krigsherretiden og årene under den japanske okkupasjonen, med innblikk i bøndenes harde levekår. Skildringene er ukonvensjonelle - for eksempel er det ikke vanlig at de japanske soldaters lidelser inngår i kinesiske forfatteres behandling av [[den annen sino-japanske krig]], heller ikke at det skildres usympatiske sider ved [[Folkets frigjøringshær|de kommunistiske opprørsstyrkenes]] fremferd. Ikke desto mindre er det skildringer i romanen som lovpriser [[det kinesiske kommunistiske parti]].

Bokens fem fortellinger er «Rødt korn», «Dyprødt brennevin», «Hundeliv», «Durrabegravelse» og «Underlig død».

Gaomi er forfatterens Mo Yans hjemfylke - de fleste av hans romaner har handlingen lagt til dette fylket. 

De to første historiene ble filmatisert i 1987 med [[Rødt korn (film)|samme tittel]]. Denne filmen fikk internasjonale filmpriser og gav [[skuespiller]]innen [[Gong Li]], skuespilleren [[Jiang Wen]] og [[regissør]]en [[Zhang Yimou]] internasjonalt gjennombrudd. Filmen vant [[Gullbjørnen]] på [[Filmfestivalen i Berlin]] i 1988. 

Romanen er tildels lagt opp som [[Zupu|en kinesisk klanshistorie]]. Omkring slektens saga spinnes et sett av myter og legender, og midt i beskrivelsen av den brutale volden skildres gripende sorg, forløsende glede og skjønnhet.

Boken er oversatt til norsk som *«Rødt korn»* av [[Bodil Engen]] og utgitt i 1995. Den ble utgitt på nytt i 2012, kort tid etter at forfatteren ble tildelt [[Nobelprisen i litteratur]]. 

==Utgivelse på norsk ==
**Rødt korn'' (1995) ISBN 82-03-20018-4 (skannet bok i bokhylla.no)
Store bryster og brede hofter

***Store bryster og brede hofter*** (kinesisk: 丰乳肥臀, *Fēngrǔ féitún*) er en kinesisk roman fra 1996, skrevet av den kinesiske nobelprisforfatter Mo Yan. 

Den skildrer livet til jenta/kvinnen Shangguan Lu og hennes familie gjennom bokseropprøret, japansk okkupasjon, borgerkrig, Maos maktovertakelse og kulturrevolusjonen.

Under bokseropprøret lå hun som baby gjemt i et kar med mel mens foreldrene myrdes av tyske styrker fra åttenasjonsalliansen. Nittitre år senere har hun overlevd den japanske okkupasjonen, borgerkrigen, Maos opprør og hele kulturrevolusjonen. Den eneste sønnen hennes, han som er totalt avhengig av morens brystmelk, er den som tar seg av henne.

Romanen er en satirisk visjon over Kina i det tjuende århundret. 

Romanen ble oversatt til norsk av Brit Sæthre og utgitt i 2011.
David Smith (bocciaspiller)

**David John Smith** (født 2. mars 1989 i Eastleigh i Hampshire) er en engelsk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

Han begynte å spille boccia 6 år gammel. 

## Karriere
Ved EM i boccia i 2005 fikk han sølv i lagkonkurransen, og i 2006 fikk han bronse i lagkonkurransen ved VM i boccia. Året etter fikk han gull i lagkonkurransen ved World Cup 2007 i Vancouver. 

I 2008 deltok han på det britiske laget som fikk gull i lagkonkurransen ved Paralympiske sommerleker 2008 i Beijing, sammen Dan Bentley, Nigel Murray og Zoe Robinson. 

Ved EM i boccia 2009 i Portugal fikk han gull individuelt og sølv i lagkonkurransen (BC1/BC2). I 2011 fikk han gull individuelt ved Europa Cup på Hamar, og bronse i lagkonkurransen ved World Cup i Belfast, der han også kom på 4.-plass individuelt. 

Han vant gull individuelt ved London Boccia Invitational 2012. Ved Paralympiske sommerleker 2012 i London fikk han sølv individuelt i klassen BC1. Han slo Qi Zhang 4-2 i kvartfinalen og Roger Aandalen 5-2 i semifinalen, og møtte thailandske Pattaya Tadtong i finalen. Tadtong vant denne kampen 7-0. I lagkonkurransen fikk Storbritannia bronse i klassen BC1-2, her spilte Smith sammen de samme tre som i 2008. Storbritannia slo her Portugal 7-5 i bronsefinalen.

Ved EM i boccia 2013 i Guimarães vant han BC1 individuelt, etter at han slo Panagiotis Soulanis 6-1 i finalen. Storbritannia vant også lagkonkurransen i klassen BC1/2, der de slo Portugal 5-4. Ved utgangen av 2013 var han rangert som nummer 1 i verden i klassen BC1 individuelt.

Han ble verdensmester individuelt ved verdensmesterskapet i boccia 2014. Han vant alle kampene sine gjennom mesterskapet, og slo til slutt Witsanu Huadpradit 9-2 i finalen. I BC1/2 tapte Storbritannia semifinalen 2-8 for Brasil, og måtte spille bronsefinale. Der slo de Slovakia 6-2, og Smith fikk dermed bronse i lagkonkurransen. Han deltok ved Europacupen i boccia 2015, der han vant bronsefinalen mot russiske Mikhail Gutnik 7-1, og Storbritannia fikk gull i lagkonkurransen i klassen BC1/2, etter at de vant finalen 10-1 over Spania. I juli deltok han også ved Europamesterskapet i boccia for lag og par 2015, der Storbritannia vant BC1/2-finalen mot Slovakia.

## Referanser


## Eksterne lenker
* Profil hos IPC 
* GB Boccia - David Smith
* British Paralympic Association - David Smith
* London 2012 - David Smith
* London 2012 - Athletics - Boccia (resultater PL 2012)
Liste over flaggbærere for Russland under OL

Dette er en liste over **flaggbærere som har representert Russland under OL**
Flaggbærere bærer sin nasjons flagg under åpningsseremonien i de olympiske leker.


Fil:1912 Opening ceremony - Russia.JPG|Det russiske keiserdømmet under Sommer-OL 1912.
Fil:2010 Opening Ceremony - Russian Federation entering.jpg|Russland under Vinter-OL 2010
Fil:2014 Winter Olympics opening ceremony (2014-02-07) 04.jpeg|Russland under Vinter-OL 2014

## Se også
* Russland under OL
## Referanser
Severin Worm-Petersen

**Severin Worm-Petersen** (født 2. juni 1857, død 30. desember 1933) var en norsk fotograf. Han var svært allsidig, og ble en av landets fremste fotografer.

Han lærte seg å fotografere som ung lærling hos den danskfødte fotografen 
Johannes Petter Lindegaard som hadde atelier i Christiania. Worm-Petersen var bare 15 år gammel da han begynte hos Lindegaard og fikk god og grundig utdannelse hos han. Han fikk blant annet opplæring i daguerreotypering, en metode som da var blitt umoderne. 

I 1877 åpnet Worm-Petersen sitt eget fotoatelier med portrett-fotografi som spesialitet.
Han begynte imidlertid tidlig å fotografere andre motiver og store deler av virksomheten var som pressefotograf.

I 1880 fotograferte han avdukingen av Carl Ludvig Jacobsens statue av Christian IV på Stortorvet i Christiania, i 1881 avdukingen av Brynjulf Bergsliens statue av Henrik Wergeland i Studenterlunden. Da Fridtjof Nansen returnerte til Norge etter Fram-ekspedisjonen i 1896 dokumenterte Worm-Petersen mottakelsen i Christiania. Begivenhetene i forbindelse med unionsoppløsningen ble dokumentert, både selve kongeinntoget og dagene som fulgte. Han var til stede og fotograferte under Haakon VIIs edsavleggelse i
Stortinget 27. november. 

Worm-Petersen var med i det første styret av Fotografernes Forening da det ble stiftet 6. desember 1894. På generalforsamlingen to år senere ble han valgt til formann og innehadde dette vervet i 10 år.

## Galleri

Fil:Severin Worm-Petersen (1899).jpg|Severin Worm-Petersen portrettert i Ludwik Szacinskis atelier i 1899. Bildet tilhører Oslo Bymuseum.
Fil:Skuespiller Laura Gundersen.jpg|Skuespiller Laura Gundersen portrettert av  Worm-Petersen, ca. 1880-1885. Tilhører Oslo Bymuseum.
Fil:Severin Worm-Petersen Æreporten med Turnerne OB.F02918.jpg|Æresportal med turnere på Tordenskiolds plass i Christiania. Anledningen var Fridtjof Nansens hjemkomst til Norge etter Fram-ekspedisjonen i 1896
Fil:Kongeinntoget 1905 OB.A5029.jpg|Kongeinntoget i 1905, i vognen sitter kong Haakon og dronning Maud med kronprins Olav mellom seg.

## Kilder
* Roger Erlandsen: *Pas nu paa! Nu tar jeg fra hullet!*, forlaget Inter-View, 2000, ISBN 82-91780-02-1
* 

## Eksterne lenker
* 
*
4. divisjon fotball for menn 2013

**[[4. divisjon fotball for menn]] 2013** var det femte nivået i norsk fotball 2013.

## Avdelingene

### [[Østfold Fotballkrets]]

### [[Akershus Fotballkrets]]

### [[Oslo Fotballkrets]] I

### [[Oslo Fotballkrets]] II

### [[Oslo Fotballkrets]] III

### [[Indre Østland Fotballkrets]] I

### [[Indre Østland Fotballkrets]] II

### [[Indre Østland Fotballkrets]] III

### [[Buskerud Fotballkrets]]

### [[Vestfold Fotballkrets]]

### [[Telemark Fotballkrets]]

### [[Agder Fotballkrets]]

### [[Rogaland Fotballkrets]] I

### [[Rogaland Fotballkrets]] II

### [[Rogaland Fotballkrets]] III

### [[Hordaland Fotballkrets]] I

### [[Hordaland Fotballkrets]] II

### [[Sogn og Fjordane Fotballkrets]]

### [[Sunnmøre Fotballkrets]]

### [[Nordmøre og Romsdal Fotballkrets]]

### [[Trøndelag Fotballkrets]] I

### [[Trøndelag Fotballkrets]] II

### [[Nordland Fotballkrets]]

### [[Hålogaland Fotballkrets]]

### [[Troms Fotballkrets]]

### [[Finnmark Fotballkrets]]

## Kvalifisering til [[3. divisjon fotball for menn 2014|3. divisjon 2014]]

### Hordaland
Fjæremark

**Fjæremarken** (*Arenicola marina*) er en mark som kan bli mellom 15-20 cm lang, og lever i sandbunnen på ganske grunt vann. Så lenge man ikke graver i sanden, kan man vanligvis ikke se fjæremarken. Vi kan likevel observere den indirekte gjennom ekskrementene som skyves ut av sandkanalene, og blir liggende som kveiler rundt åpningene. Den suger vann og sand gjennom munnen, og livnærer seg av det organiske materialet som finnes i sanden. Det organiske materialet blir fordøyd, men sanden kommer ut som ekskrementer som hoper seg opp og blir liggende som små hauger i fjæra. Disse haugene viser dyrets oppholdssted. 

Fjæremarken er vanlig på grunn sandbunn langs Europas nordvestkyster. Den liker seg i både rein og mudrete sand. Fjæremarken hører til i flerbørstemarkfamilien i ordenen Capitellida. 
Levemåten til fjæremarken er som hos rørboende familier, men den graver på veldig grunt vann. Veiene de graver er U-formede ganger, og de to åpningene svarer til for- og bakenden til marken. Den kan minne mye om meitemark, men fjæremarken har buskformede gjeller langs begge sider midt på kroppen, og lite utviklede parapodier med hårformede børster på framparten av kroppen. Kroppen er sylinderformet, og fargen kan være alt fra rødlig rosa, gulaktig, rød med blåskjær, grønnlig til olivenfarget. Den egner seg også som agn når man skal fiske.

Den finnes langs hele norskekysten, og i Europa langs arktiske områder til Middelhavet.

## Eksterne lenker
* 
* Store norske leksikon
* Norsk nettskole
* Fiskeklubben
* Miljølære
Leineslottet

**Leineslottet** (tysk: *Leineschloss*) er et klassisistisk slott i den tyske delstaten Niedersachsens hovedstad Hannover. Niedersachsens landdag har siden 1962 holdt sine møter i slottet. Slottet som ble oppført i 1637 i bindingsverk, ligger ved elven Leine. Bygningen er flere ganger utvidet, ombygget, ødelagt og etter den andre verdenskrigen også gjenoppbygget. Fra 1837 til 1866 var slottet residens for Hannovers konger.

## Eksterne lenker
* 
* Slottets historie på internettsiden til  Niedersachsens landdag
Arbeidermesterskapet i fotball 1935

**[[Arbeidermesterskapet i fotball]] 1935** var en norsk fotballturnering som ble arrangert 
av Arbeidernes Idrettsforbund (AIF).  vant turneringen etter å ha slått 
Sparta (Sarpsborg) 2-1 i finalen.

**Birkebeinerens vinnerlag:** Alf Hermandsen, Arne Bjurstrøm, Odmund Stenberg, Petter Rasmussen, Reidar Haugen, Gunnar Andersen, Øivind Orsten, Osvald Rasmussen, Roger Støa, Harry Øen, Harald Temte og Normann Nilsen.

## Runder
* Innledende runde: 4 kamper. Spilt 1. til 3. august. Totalt 134 lag.
* 1. runde: 66 kamper. Spilt 4. og 11. august.
* 2. runde: 32 kamper. Spilt 18. og 25. august.
* 3. runde: Spilt 1. og 8. september.
* 4. runde: 15. september.
* Kvartfinaler: 22. september.
* Semifinaler: 29. september.
* Finale: 13. oktober.

## Innledende runde
* **[[Sportsklubben Brage (Oslo)|Brage Oslo]]** – Nordhauk Nordstrand 8-0
* **Hvittingfoss** – Eiker-Kvikk 2-1
* Jernindustrien – **[[Varden AIL|Varden Oslo]]** 2-4
* Nordlyn Oslo – **Ullevål AIL** 0-3

## 1. runde

Brynjulf og Brage måtte spille en ekstra kamp hver i 1. runde:
* **Brynjulf Trondheim** – Folldal AIL 4-2
* **[[Sportsklubben Brage (Oslo)|Brage Oslo]]** – Rosenhoff 3-2

## 2. runde

## 3. runde

## 4. runde

## Kvartfinaler
* ***' – [[Hetland Idrettsforening|Hetland]] 2-1
* '''[[Idrettslaget Sparta|Sparta Sarpsborg]]''' – [[Oppsal Idrettsforening|Grønvold]] 3-0
* [[Sportsklubben Sterling|Sterling]] – ***' 0-1
* **[[Trondheims-Ørn|Ørn Trondheim]]** – Spartacus 6-0

## Semifinaler
* ***' – [[Trondheims-Ørn|Ørn Trondheim]] 3-1 (spilt i [[Oslo]])
*  – '''[[Idrettslaget Sparta|Sparta Sarpsborg]]''' 3-4

==Finale==
* ***' – Sparta Sarpsborg 2-1

## Noter og referanser


## Kilder
* Arbeiderbladet
* Arbeideravisa
* Arbeidernes Idrettsforbund (1939): ''Beretning 15. mai 1935 - 15. mai 1939''.

## Se også
* Norgesmesterskapet i fotball for menn 1935
* Liste over fotballklubber i Arbeidernes Idrettsforbund
Brie Larson

**Brie Larson** (født **Brianne Sidonie Desaulniers**; 1. oktober 1989) er en amerikansk skuespiller og musiker. Larson fikk hjemmeundervisning før hun begynte å studere skuespill ved American Conservatory Theater. Hun begynte skuespillerkarrièren på fjernsyn og fikk etter hvert en fast rolle i situasjonskomedien *[[Raising Dad]]*. Larson ble nominert til en Young Artist Award for denne rolletolkningen.

Utover 2000-årene fikk hun filmroller i *[[13 snart 30]]* og *[[Sleepover]]*. Hun fikk god kritikk for rolleskildringen i *[[Hoot]]* (2006) og spilte biroller i filmene *[[Greenberg]]* (2010), *[[Scott Pilgrim vs. the World]]* (2010) og *[[21 Jump Street (film)|21 Jump Street]]* (2012). Fra 2009 til 2011 hadde Larson rollen som en opprørsk tenåring i TV-serien *[[United States of Tara]]*.

Larsons gjennombrudd kom med hovedrollen i den uavhengige dramafilmen *[[Short Term 12]]* (2013). I 2015 spilte hun hovedrollen som kidnappingsofferet Ma i dramafilmen *[[Room]]*, som var basert på Emma Donoghues roman *[[Rom (bok)|Rom]]*. Larson vant flere bransjepriser for rolletolkningen, blant annet en British Academy Film Award, en Critics' Choice Movie Award, en Golden Globe, en Screen Actors Guild Award og Oscar for beste kvinnelige hovedrolle.

En av hennes største roller var i Marvel Studios' film ''Captain Marvel'', der hun spiller hovedrollen Captain Marvel.

## Filmografi
### Filmer

### Fjernsyn

## Referanser


## Eksterne lenker
* 
* 
* 
*
2. divisjon fotball for menn 2013

**[[2. divisjon fotball for menn]] [[Norsk fotball 2013|2013]]** (også kalt **Oddsenligaen 2013**) besto av 56 lag fordelt på fire avdelinger. Serien startet 13. april og ble avsluttet 19. oktober.

## Opp- og nedrykk
Vinneren i hver avdeling rykket opp til 1. divisjon, mens tre lag fra hver avdeling rykker ned til 3. divisjon.

Opprykk: , ,  og 

### Avdeling 1
:*Utdypende artikkel, se: [[2. divisjon fotball for menn 2013, avdeling 1]]*

### Avdeling 2
:*Utdypende artikkel, se: [[2. divisjon fotball for menn 2013, avdeling 2]]*

### Avdeling 3
:*Utdypende artikkel, se: [[2. divisjon fotball for menn 2013, avdeling 3]]*

### Avdeling 4
:*Utdypende artikkel, se: [[2. divisjon fotball for menn 2013, avdeling 4]]*

## Tilskuertall

### Topp 10 mest besøkte kamper

## Målskårere

**27 mål**
*  Bajram Ajeti, 
----
**26 mål**
*  Øyvind Gausdal, 
----
**24 mål**
*  Magnus Killingberg Nikolaisen, 
----
**22 mål**
*  Christian Østli, 
----
**21 mål**
*  Geir André Herrem, 
----

**20 mål**
*  Tor Martin Mienna, 
*  Tim André Nilsen, 
----
**18 mål**
*  Vegard Lysvoll, 
*  Anton Blom Onshuus, 
----
**17 mål**
*  Amahl William Pellegrino, 
----
**16 mål**
*  Øystein Myrkaskog, 
*  Kristian Fardal Opseth, 
----
**15 mål**

*  Torgil Øwre Gjertsen, 
*   Armin Sistek, 

*   Eirik Kosi Nervold, 
*  Oliver Berg, 

----
**14 mål**

*  Torstein Andersen Aase, 
*   Hans Kristian Nordvoll, 

*   Kenneth Kjevik, 
*   Simen Høglien, 

----
**13 mål**

*   Ivar Sollie Rønning, 
*  Rocky Rexhep Lekaj, 
*  Kim Sjøberg Bentsen, 

*  Simen Næss, 
*  Steffen Lie Skålevik, 
*  Johnny Furdal, 

----
**12 mål**
*  Runar Espejord, 
*  Ole Andreas Nesset, 
*   Borgar Velta, 
----
**11 mål**

*  Jon Erik Økland, 
*  Rocky Rexhep Lekaj, 
*  Alexander Ødegaard, 

*  Lars Rønningen Sandbu, 
*  René Elshaug, 
*  Svein-Ove Thomassen, 

----
**10 mål**

*  Akinbola Akinyemi, 
*  Fabian Stensrud Ness, 
*  Marius Lundemo, 
*  Thomas Lehne Olsen, 

*  Lars Johan Kollshaugen, 
*  Mads Peder Sveen, 
*  El Hadj Sega Ngom, 
*  Tommy Gaustad, 

## Eksterne lenker
* Norges Fotballforbund
* Norges Fotballforbund - Oddsen-ligaen avdeling 1 2013
* Norges Fotballforbund - Oddsen-ligaen avdeling 2 2013
* Norges Fotballforbund - Oddsen-ligaen avdeling 3 2013
* Norges Fotballforbund - Oddsen-ligaen avdeling 4 2013
Fotometri (astronomi)

**Fotometri** er i astronomien en teknikk for målinger av *[[flux]]*, eller intensiteten til et himmellegemes elektromagnetiske stråling. Vanligvis viser fotometri til målinger over store bølgelengdebånd av stråling; når man måler spektralfordelingen i tillegg til mengden av stråling, brukes begrepet *[[spektrofotometri]]*.

## Referanser
Lene E. Westerås

**Lene E. Westerås** (født 1969) er en norsk samisk billedkunstner, barnebokforfatter, poet, gjendikter og sakprosaforfatter.

Hun debuterte i 2010 med billedboka *Vilja på handletur*, og i 2011 kom diktsamlinga *Elefantens sorgdepot.*

Westerås har gått forfatterstudiet ved Universitetet i Tromsø. I 2007 og 2008 var hun styreleder for Nordnorsk forfatterlag og hun var styreleder for Ordkalotten - Tromsø internasjonale litteraturfestival fra 2008 til 2010. Fra 2005 til 2010 var hun medredaktør i det litterære tidsskriftet *Kuiper*, som hun også var med og stiftet. Hun var også styreleder for Stiftelsen Litteraturhus Nord 2009-2014. 

Hun har medvirket i en rekke antologier og gjendiktet poesi av den engelskspråklige indiske forfatteren Anjum Hasan til norsk. I 2009 var hun redaktør og medforfatter i Palestinakomiteens 40-årsjubileumsbok, *Med håpet som våpen.* De seneste årene har hun også jobbet i palestinske flyktningleirer i Libanon med Workshops in Creative Writing.

## Bibliografi
;Egne bøker
* 2010 – *Vilja på handletur* – billedbok, illustrert av Akin Düzakin, MARGbok
* 2011 – *Elefantens sorgdepot* – diktsamling, MARGbok
* 2012 – *Jalvar Yang og den uforunderlige dagen* – billedbok, illustrert av Jens Kristensen, MARGbok 
* 2014 – *Jalvar Yang og elefanten med de røde ørene* – billedbok, illustrert av Jens Kristensen, MARGbok
* 2019 – *Skeavže-Heaikkaš : Henki Hinkerud* – tospråklig barnebok, illustrert av Inger Lise Belsvik, Gollegiella

;Gjendiktinger
* 2011 – Anjum Hasan: *Gata på toppen av en ås*, gjendiktning fra engelsk, MARGbok

;Andre bøker 
* 2009 – *Med håpet som våpen*, redaktør og medforfatter, MARGbok
* 2014 – *Amiras palestinske kjøkken*, tekst ved Sylvi Inez Liljegren, Westerås var fotograf på prosjektet, MARGbok

## Referanser


}

## Eksterne lenker
* Lene E. Westerås i Biblioteksøk
Ljøsheim

**Ljøsheim** er et område på vestsiden av Åstdalen i Ringsaker kommune i Innlandet. Ljøsheim ligger ca. 850 moh.. 

## Område
Stedet er kjent som et hytteområde. Det finnes om lag 1200 fritidsboliger i Ljøsheim og Omegn Vel, som inkluderer områdene Grunna og Nes. Den lokale butikken og kroa Hygga Fjellkro er et samlepunkt for turgåere og besøkende.
Landskapet i Ljøsheim-området er hovedsakelig fjell, skog og myr, med noen innsjøer. Vår, sommer og høst benyttes friområdene av turgåere, bærplukkere og fiskere. Om vinteren er det et populært område for langrenn, og løypenettet er kjent for god kvalitet. Birkebeinerrennet passerer i deler av skiløypene hver vinter, og deltakerne i Birkebeinerrittet sykler gjennom området hver sommer.

## Eksterne lenker
* Ljøsheim vel